Shalom ja tere õhtust!
Eetris on TV7 Iisraeli Uudised Jeruusalemmast.
Tänased põhiteemad:
Iisrael teatas IAEAle, et eelistab
Iraani tuumakavadele diplomaatilist lähenemist.
Iisraeli kaitseminister Gantz lõpetas visiidi Indiasse
pärast kohtumist India kaitseministri Singhi ja peaministri Modiga.
Türgi president Erdogan andis käsu oma valitsusele mitte pidada
kahepoolseid kõnelusi Kreekaga, kuna pinged kulmineeruvad.
Iisraeli peaminister võõrustas
täna hommikul Jeruusalemmas IAEA peadirektorit Mariano Grossit.
Peaminister Bennett väljendas IAEA peadirektorile juudiriigi sügavat muret,
Iraani jätkuvas arengus, kus püüab hankida tuumaarsenali
ning petab rahvusvahelist kogukonda valeteabe ja valedega.
Bennett rõhutas,
et rahvusvaheline kogukond peab end kiirelt mobiliseerima
ja vastanduma kõigi vahenditega Iraanile,
et takistada sel saada tuumarelva võimekust.
Peaminister rõhutas, et Iisrael toetab IAEAd,
kui kasutab Iraanis oma mandaati pädeval ja iseseisval viisil.
Iisraeli peaminister selgitas ka Iisraeli seisukohta,
et pooldab diplomaatiat Iraani tuumarelva arendamise takistamiseks.
Siiski, kui diplomaatia ebaõnnestub,
on Iisraelil õigus enesekaitsele ja tegevusvabadusele,
et tõkestada Iraani tuumaprogrammi juhul,
kui rahvusvaheline kogukond ei suuda seda vastavas ajavahemikus teha.
Samal ajal:
Iisraeli merevägi viis eile eri sektorites läbi õppuse Punasel merel
IDFi kuu aega kestnud harjutuses Chariots on Fire.
Õppusel osalenud laevade hulka kuulusid ka hiljuti integreeritud
5. klassi korvetid Hanit ja Kidon, mis viisid läbi operatsioone
koos strateegilise Dolphin-klassi kuuluva allveelaevaga Tanin.
IDFi pressiesindaja teatas,
et õppusel viisid laevad läbi ka ühismissioone,
eesmärgiga saavutada üleolek merel, hoides samal ajal regioonis
tegevusvabaduse ja suurendades Iisraeli mereväe operatiivala.
Iisraeli mereväe ülem
viitseadmiral Salma toonitas, et Iisraeli merevägi teeb pingutusi,
et tugevdada selle operatiivset võimekust ja laiendada operatiivala.
Mereväe vanemohvitser teatas TV7le,
et strateegiline otsus säilitada Punasel merel tegevusvabadust tehti ajal,
mil Iisraeli peavaenlane, Iraan, häirib jätkuvalt meretarnet regioonis.
Teateid Indiast:
Iisraeli kaitseminister Gantz viibis
eri koosolekutel India kaitseministri Singhi ja peaminister Modiga.
Saabumisel New Delhisse osales Iisraeli kõrgeim kaitseametnik
rahvusliku sõjamälestusmärgi juures toimuval aukodaniku üritusel.
Seejärel pidas kaitseminister Gantz
kaitseminister Singhiga India kaitseministeeriumis pika koosoleku,
kus lepiti kokku ka tuleviku julgeolekukoostöö.
Iisraelil ja Indial täitus 30 aastat kestnud
soe diplomaatiline suhe ja julgeolekukoostöö.
Arutati muuhulgas ka globaalseid strateegilisi arenguid,
tihenevat koostööd sõja- ja kaitsetööstuses
ning sõlmiti uus koostöölepe, et laiendada ühist teadus-,
arendus- ja tootmistegevust.
Iisraeli kaitseminister Gantz kohtus neljapäeval India peaministri Modiga.
Iisraeli kaitseminister toonitas kohtumisel vajadust süvendada
India ja Iisraeli vahelist julgeoleku- ja majanduskoostööd,
mis tugevdaks globaalset stabiilsust
ning toetaks India ja Iisraeli ühiseid väärtuseid.
Teateid Saudi Araabiast.
Lõppes viies viies Pärsia lahe koostöönõukogu liikmesriikide
ja Venemaa ministrite kohtumine strateegiliseks dialoogiks.
Koosoleku lõpus teatas Pärsia lahe koostöönõukogu,
et keeldub sanktsioonidest Venemaale
ja rõhutas vajadust tugevdada koostööd Venemaaga teemal,
mis on hädavajalik globaalseks ja regionaalseks stabiilsuseks,
mille peafookus on toidujulgeolekul.
Oluline on välja tuua, et Venemaa ja Ukraina toodavad ligi
kolmandiku maailma nisuekspordist, mistõttu sõltub lõviosa Lähis-Ida
ja Põhja-Aafrika riike suures jaos nende riikide teraviljaekspordist.
Muuhulgas impordib ainuüksi Egiptus
80% nisust Venemaalt ja Ukrainast, Liibanon impordib veidi üle 60%
ning Süüria saab nisu täies mahus Venemaalt.
Kuigi Venemaad süüdistatakse, et takistab Ukrainal teravilja eksporti,
teatas Venemaa välisminister visiidil Pärsia lahe koostöönõukogus,
et Venemaa tagab Ukrainast vaba viljaekspordi meritsi.
Ukraina nimetas välisminister Lavrovi avaldust lausvaleks.
Ukraina süüdistas Venemaad,
et varastab Ukrainalt nisu ja tarnib selle Lähis-Ida partnerile, Süüriale.
Ukraina nimetas laevatarnet kriminaalseks tegevuseks.
Venemaa kaitseministeerium ei vastanud koheselt TV7 pöördumisele.
Siiski eitas Venemaa aprillis Ukraina süüdistusi varastatud nisust
ning teatas, et ei tea, kust säärane info pärineb.
Teateid Kreekast.
Kreeka peaminister võõrustas saudide delegatsiooni sel nädalal.
Kohtumisel tõi ta välja soovi
tugevdada suhteid Kreeka ja Saudi Araabia vahel.
Tean, kuivõrd väärtustame antud suhet
ning kui palju oleks ära teha ärivaldkonnas.
Mul oli võimalus arutada möödunud neljapäeval
Tema Kõrgusega, kroonprintsiga eesolevat Kreeka visiiti.
Ta kordas taas, et tagab
käega katsutavad tulemused strateegilisest partnerlusest.
Tervitan loomulikult
Ta Majesteeti kuningat ja kuninglikku Kõrgust, kroonprintsi
ja Saudi Araabia valitsust, kes peavad Kreekast kõrgelt lugu.
Mul on suured ootused, et Teie juhtimise all
ning kuningas ja kroonprintsi juhtimisel jõuame uute kõrgusteni.
Pärast koosolekut nõustus Kreeka
ja Saudi Araabia laiendama majandus- ja julgeolekukoostööd.
Muuhulgas sõlmiti Saudi Araabia ja Kreeka ärifoorumil kokkulepe
koostööks 800 miljoni euro suuruses projektis, milles rajatakse
maismaa- ja merekaabel, et luua andmeühendus Itaaliast Singapuri.
Teateid Türgist:
Türgi president Erdogan andis käsu
riigi valitsusele mitte pidada kahepoolseid kõnelusi Kreekaga.
Tegemist on tagasilöögiga pärast kõneluste taastamist möödunud aastal
pärast kerkinud pingeid Egeuse merel ja Ida-Vahemerel.
Ärge püüdke Türgiga tantsida.
Väsite ära ja eksite teel ära.
Seepärast Kreeka-Türgi strateegilise nõukogu kokkuleppe tühistamisega
ütlesin kolleegidele, et nad ei peaks enam nendega kahepoolseid kõnelusi.
NATO liikmesriigid Türgi ja Kreeka,
on olnud lahkmeelel eri küsimustes nagu merepiiri küsimus,
nende mandrilava ulatus, õhuruum ning etniliselt lõhestunud Küpros.
Diplomaatia, millega üritati lahendada erimeelsusi
pärast viit aastat kestnud pausi, ei andnud tulemust.
Pinged kulmineerusid taas, kui president Erdogan
teatas möödunud nädalal, et Kreeka peaminister
"ei eksisteeri" enam tema jaoks ning süüdistas USA visiidil
Kreeka juhti F-16 hävitajate müügi takistamisel Türgile.
Türgi president Erdogan tõi esile ta riigi murepunkti,
mis puudutab Rootsi ja Soome ühinemist NATOga ning teatas,
et Soome ega Rootsi ei ole Türgile andnud konkreetset garantiid.
Selgitasime põhjuste ja näidetega,
miks oleme nende riikide liikmelisuse vastu.
Siiani ei ole me saanud konkreetset dokumenti,
mis eemaldaks me kahtlused.
ÜRO peasekretäri Rootsi visiidil
väljendas Rootsi peaminister Andersson kindlameelsust,
et probleemid ja arusaamatused Türgiga leiavad lahenduse.
Oleme pidanud Türgiga kõnelusi ja need jätkuvad ka tulevikus.
Ootan lähitulevikus Türgiga konstruktiivsemaid koosolekuid.
Arutame otse Türgiga me reaktsiooni Türgi esitatud nõuetele ja küsimustele.
Loomulikult lahendame ka tekkinud probleeme või arusaamatusi.
Oluline on märkida, et Türgi püüab taas saada garantiid,
et Soome ja Rootsi ei sanktsioneeri taas selle kaitsetööstust,
kuna Türgi valmistub piiriüleseks rünnakuks naaberriiki, Süüriasse.
Tänan, et vaatasite TV7 Iisraeli Uudiseid.
TV7 Iisraeli töö on annetustepõhine teenistus.
Kui oled saanud õnnistatud me toodangust,
palun kaalu finantsilist panust, mis aitab meil jätkata edasist tööd.
Kutsun teid üles hoidma palves tagakiusatud usukaaslasi üle maailma.
Ühtlasi paluge rahu Jeruusalemmale ja päästet Iisraelile.
Olen Jonathan Hessen.
Rahulikku hingamispäeva algust ja kohtumiseni esmaspäeval.
Tõlge: Mailis Lepp